La secretària tècnica de la Comissió relaciona les reclamacions que han tingut entrada des del darrer Ple en què es va reportar l'activitat setmanal que va tenir lloc el dimecres dia 21 de març de 2017 i es valora l'anàlisi del compliment dels requisits d'admissibilitat provisional de les noves reclamacions que s'han interposat davant la Comissió que han estat les que van dels números d'expedient 125/2017 a 131/2017, ambdós inclosos.
Es valora l'adequació de totes les reclamacions presentades per a la seva admissió provisional a tràmit i únicament la necessitat que esmeni la documentació aportada relativa a la Reclamació 128/2017.
La secretària tècnica informa sobre dues reclamacions, la Reclamació 46/2017 i la 64/2017, que tenen mediació.
Proposta de resolució d'estimació parcial de les Reclamacions 509/2016 i 510/2016 (acumulades)
El senyor Oriol Mir, ponent de la Proposta de resolució, exposa el supòsit que presenta aquesta Reclamació que dona lloc a l'estimació parcial del dret d'accés de la persona reclamant davant la Diputació de Barcelona.
Relaciona els principals elements de la tramitació d'ambdós procediments de reclamació en relació amb els quals es va celebrar una sessió de mediació, amb la participació de la senyora Teresa Perelló que tanmateix no va duu a l'adopció d'un acord de les parts.
El ponent de la Proposta relaciona els principals arguments i la finalitat que es persegueix en aquesta reclamació i el criteri de l'Autoritat Catalana de Protecció de Dades.
La senyora Elisabet Samarra formula algunes observacions al text que seran incorporades pel ponent en el text definitiu.
Proposta de resolució d'estimació de la Reclamació 17/2017
El ponent de la Proposta de resolució, el senyor Manuel Ibarz, exposa els elements més rellevants de la tramitació d'aquesta reclamació plantejada contra l'Ajuntament de Begues i de la fonamentació jurídica del cas.
La senyora Elisabet Samarra formula algunes aportacions perquè siguin incorporades a la narració dels antecedents de la Proposta, esmenes que seran incorporades pel ponent en el text definitiu així com les corresponents adaptacions de format.
Proposta de resolució d'estimació de la Reclamació 19/2017
El ponent de la Proposta de resolució, el senyor Josep Mir, exposa aquesta reclamació plantejada contra l'Ajuntament de Sant Cugat i els elements més destacats de la Proposta formulada.
Proposta de resolució d'estimació de la Reclamació 40/2017
El ponent de la Proposta de resolució, el senyor Josep Mir, exposa els elements més destacats que es plantegen en aquesta reclamació interposada contra l'Ajuntament de Lleida en relació amb la Resolució anteriorment adoptada pel Ple relativa a la Reclamació 78/2016 i la resta de reclamacions que es van resoldre de forma acumulada.
El senyor Oriol Mir formula una observació en relació amb l'encapçalament de la Proposta de resolució, que s'incorporarà pel ponent en el text definitiu.
Proposta de resolució d'estimació de la Reclamació 42/2017
El senyor Josep Mir, ponent de la Proposta de resolució, exposa el supòsit que presenta aquesta Reclamació que dona lloc a l'estimació d'aquesta reclamació que s'adreça al Consorci d'Educació de Barcelona sobre la demanda de places i els resultat de matriculació de cada un dels centres públics i concertats, d'infantil i primària de la ciutat de Barcelona.
Així mateix destaca la intervenció del Síndic de Greuges a petició de la Comissió amb l'emissió d'un informe sobre la reclamació, d'acord amb els termes de la col·laboració establerta entre ambdues institucions.
Es debat per part de tots els membres del Ple la naturalesa de la informació reclamada i el interessos en contraposició.
El senyor Oriol Mir proposa algunes matisacions al text de la Proposta de resolució que el ponent incorporarà en el text definitiu que recollirà també alguna de les consideracions formulades en el debat.
Proposta de resolució d'estimació de la Reclamació 47/2017
El senyor Oriol Mir, ponent d'aquesta Proposta de resolució, exposa el supòsit que concorre en aquest procediment de reclamació i detalla tant la petició formulada com els elements més destacats de la tramitació de la reclamació.
La senyora Elisabet Samarra planteja a debat alguns elements de la Proposta de resolució, així com els efectes de la divulgació de la informació que pugui obtenir la persona reclamant.
El senyor Josep Mir formula consideracions sobre l'accés a la informació sol·licitada, es debat per part de tots els membres del Ple alguns elements de la fonamentació jurídica del text proposat i es proposen algunes matisacions al text definitiu que s'incorporaran pel ponent en la seva elaboració final.
Proposta de resolució d'estimació de la Reclamació 66/2017
El ponent de la Proposta de resolució, el senyor Josep Mir, exposa aquesta reclamació plantejada contra Transports Metropolitans de Barcelona (TMB) i informa sobre la informació addicional que ha estat aportada a l'expedient que serà recollida en els antecedents del text definitiu.
Es valoren alguns elements d'aquest procediment i en relació amb la informació sol·licitada per part de tots els membres del Ple.
El senyor Josep Mir informa de la seva participació en el VII Seminari de Recursos Humans de l'Escola de l'Administració Pública de Catalunya de Barcelona, dirigit als gestors públics de l'àmbit de l'administració local, prevista per a demà dia 29 de març i el senyor Oriol Mir, la seva intervenció en l'Il·lustre Col·legi de l'Advocacia de Barcelona amb la conferència que duu per títol "Som prou transparents?
La doctrina de la GAIP dos anys després de l'aprovació de la Llei de Transparència", el proper dia 30 de març.